TEHNIČNI OPIS K IZP PROJEKTU

MODERNIZACIJA JAVNIH POTI JP 709261, JP 709282 IN JP 709283

(L = 572 m + (A) 440 m + (B) 114 m)

# SPLOŠNO

Investitor, Občina Šmartno pri Litiji, želi v krajevni prostorski enoti Liberga modernizirati obstoječe makadamske javne poti JP 709261, JP 709282 in JP 709283. Javna pot JP 709261 se bo modernizirala z začetkom v križišču pri kapelici, v skupni dolžini 572 m. Hkrati se ob javni poti JP 709261 v celoti modernizirata tudi dva obstoječa makadamska kraka, vzhodni krak A - javna pot JP 709282 in zahodni krak B - javna pot JP 709283.

Cesta javne pot JP 709261 se bo modernizirala na L = 572 m dolgem odseku, cesta javne poti JP 709282 (krak A) na L = 440 m dolgem odseku ter cesta javne poti JP 709283 (krak B) na L = 114 m dolgem odseku.

V skladu z GZ (5. člen) in ZCes-1 (Ur.l. 109/10) (18. člen) se modernizacija smatra kot investicijska vzdrževalna dela; pridobitev gradbenega dovoljenja in prijava začetka gradnje nista pogoj. Investitor se je odločil za izdelavo IZP projekta. Geodetski načrt ni bil izdelan, za potrebe projektiranja IZP projekta je uporabljena podloga z javno dostopne spletne strani PISO.

# OPIS GRADNJE

Odsek nameravanih modernizacij kategoriziranih poti, katerih skupna dolžina znaša L = 1,126 km, poteka po hribovitem terenu v krajevni prostorski enoti Liberga. Modernizirana cesta smiselno sledi trasi obstoječe ceste in se zaradi majhnega PLDP projektira le na prevoznost.

## Elementi normalnega profila

Za malo prometno kategorizirano cesto upoštevamo naslednji karakteristični profil:

* širina voznega pasu: 1 x 3,50 m (vključno s povozno muldo)
* širina bankine: 0,50 m
* širina berme: 0,50 m
* širina povozne mulde / koritnice: 0,50 m
* širina prometnega profila: 3,50 m
* širina prostega profila: 4,50 m

## Elementi normalnega profila za krak A in krak B

Za malo prometno kategorizirano cesto upoštevamo naslednji karakteristični profil:

* širina voznega pasu: 1 x 3,00 m (vključno s povozno muldo)
* širina bankine: 0,50 m
* širina berme: 0,50 m
* širina povozne mulde / koritnice: 0,50 m
* širina prometnega profila: 3,00 m
* širina prostega profila: 4,00 m

## Voziščne konstrukcije

Voziščno konstrukcijo se projektira za dostopno cesto z lahko prometno obremenitvijo. Za obravnavano cesto je primerna naslednja sestava voziščne konstrukcije:

* obrabno zaporna nosilna plast: 6 cm AC 16 surf B 50/70 A4
* nevezana zgornja nosilna plast: 15 cm kamniti drobljenec 0-16 mm (fini planum)
* nevezana spodnja nosilna plast: 40 cm kamniti drobljenec 0-32 mm (tampon)

V primeru zadostne nosilnosti obstoječe ceste, se vrhnji sloj ceste odstrani samo do kote 21 cm pod končno višino nivelete ceste! Predhodno je potrebno odstraniti humus in ves nenosilni material. Na tamponskem drobljencu je potrebno doseči deformacijski modul vsaj Ev2 = 90 MPa, na finem planumu pa Ev2 = 100 MPa.

Na obravnavanem odseku ceste ne pričakujemo slabo nosilne zemljine, saj geološka karta na mestu gradnje prikazuje peščenjak, meljevec, skrilavec in konglomerat, kjer pa bi to vseeno bilo potrebno, se nenosilni material zamenja z izkopanim materialom iz vkopanega dela ceste. Posteljico se mehansko utrjuje v slojih do debeline 0,30 m. Na planumu posteljice je potrebno doseči deformacijski modul vsaj Ev2 = 80 MPa.

## Odvodnjavanje

Meteorne vode s prometnih površin in zaledne površinske vode se odvodnjavajo z asfaltnimi muldami. Mulde so krožno uvaljane in so široke b = 0,50 m ter globoke h = 0,05 m.

Elementi površinskega odvodnjavanja na javni poti ***JP 709261*** se:

* iztekajo v vtočne jaške BC DN 80cm in vtočne jaške BC DN 100cm, z betonskim pokrovom nosilnosti 12,5t in čelnim vtokom, ki so preko meteornih cevi PVC DN315 mm speljani na nižje ležeča zemljišča. Iztočne glave so obdelane s kamnom v betonu.
* odvajajo z izpusti muld na teren pod cesto.

Prav tako se med stacionažama 0,4+75,00 m in 0,5+40,00 m položi vzdolžna meteorna kanalizacija, PVC cevi DN315mm, obročne togosti SN4, cevi so polno obbetonirane.

(OPOMBA: med stacionažama 0,3+98,55 in 0,4+36,40 je namesto mulde predvidena koritnica!)

Elementi površinskega odvodnjavanja na javni poti ***JP 709283 (krak A)*** se:

* iztekajo v vtočne jaške BC DN 60cm , z betonskim pokrovom nosilnosti 12,5t in čelnim vtokom, ki so preko meteornih cevi PVC DN315 mm speljani na nižje ležeča zemljišča. Iztočne glave so obdelane s kamnom v betonu.
* odvajajo z izpusti muld na teren pod cesto.

Elementi površinskega odvodnjavanja na javni poti ***JP 709282 (krak B)*** se:

* odvajajo z izpusti muld na teren pod cesto.

Ob izpustih muld na strmejši teren se izdelajo iztočne glave iz kamna v betonu, ki preprečujejo erozijo terena pod iztokom.

Natančneje je odvodnjavanje opredeljeno v grafičnem delu projekta *Gradbena situacija ceste 2.1, 2.2 in 2.3.*

## Naprave za varovanje cest

Cesto se na odseku javne poti JP 709261 med stacionažama 0,1+70,22 in 0,2+93,85 (cca 125 m) zavaruje s tipsko jekleno varnostno ograjo (JVO) višine 0,75 m. Vse ograje imajo obojestransko vkopane zaključnice. Pozicija in dolžina JVO ob cesti je označena v *Gradbeni situaciji 2.1 in Karakterističnem prečnem profilu (P220).*

# KRIŽANJA Z OBSTOJEČO GOSPODARSKO JAVNO INFRASTRUKTURO

Trasa ceste se križa z naslednjo obstoječo gospodarsko javno infrastrukturo:

* prostozračni NN elektrovod,
* zemeljski TK vod,
* vodovod

Vse komunalne vode mora pred začetkom izvajanja del zakoličiti pooblaščen izvajalec pod nadzorom upravljavcev posameznega voda. Zemeljska dela v bližini obstoječih zemeljskih komunalnih vodov se izvajajo ročno in pod nadzorom upravljavca. Po potrebi se obstoječi zemeljski komunalni vodi na območju križanj namestijo v zaščitne cevi v skladu s projektnimi pogoji upravljavcev posameznega komunalnega voda. V kolikor bo izvajalec pri izvajanju del opazil neznano komunalno napravo ali napeljavo, mora takoj ustaviti dela in o tem obvestiti pristojnega upravljavca omrežja.

Križanja z obstoječo komunalno infrastrukturo so pozicijsko razvidna na javno dostopnih evidencah PISO (<http://www.geoprostor.net/PisoPortal/>).

# SOGLASJA

Pridobivanje soglasij lastnikov zemljišč NI predmet tega projekta. Pred pričetkom del si mora investitor sam pridobiti soglasja lastnikov zemljišč, na katerih se bodo izvajali posegi na parcele zaradi omenjene gradnje.

Litija, marec 2020

|  |  |  |
| --- | --- | --- |
| Strokovni sodelavec: |  | Pooblaščeni inženir: |
| Miha Tomažič, mag.inž.grad. |  | Jože Poglajen, univ.dipl.inž.grad. |